Sessió Inaugural 1 1 1 



D'estrangeres, moltes han estat les adherides, i, atenent a les 

 circumstàncies actuals, són ben d'agrair les proves de consi- 

 deració de què ens han fet objecte, especialment les de Ba- 

 nyuls, Mònac i Marsella, sobretot aquestes darreres, que ens 

 han enviat un delegat: el director del Museu Colonial francès, 

 catedràtic de la Facultat de Ciències de la Universitat de Mar- 

 sella, professor Henri Jumelle. La gran nació francesa ha volgut 

 així associar-se a aquesta nova manifestació de cultura nostra, 

 oferint-li jo aquí, en nom de la Junta, públic testimoni de pregon 

 agraïment i personal adhesió. Tant al professor Jumelle com 

 al Sr. Cònsul General de França M. Gaussen, aquí present, els 

 prec que es facin intèrprets dels expressats sentiments. 



A vosaltres, Srs. Arcalde i Consellers de la ciutat de Bar- 

 celona, que tan relleu i solemnitat haveu donat amb la vostra 

 presència a aquest acte, vos oferim també l'expressió de nostre 

 agraïment, pregant-vos que Seguiu dispensant la mateixa pro- 

 tecció com fins ara a l'obra de la Junta, que és, al cap i a la 

 fi, obra ben vostra. 



I a tots els presents que vos haveu associat tan gentilment 

 a la inauguració dels nostres serveis, representants com sou 

 aquí de tot el poble barceloní al qual van en primer lloc endre- 

 çades les instal•lacions que suara inaugurem: Grans mercès! 



Penyora sou tots que la Junta de Ciències Naturals de 

 Barcelona ha de seguir sense desmaiar en el camí emprès, com 

 deia tan encertadament la digna delegació del Museu Nacional: 

 en bé, honra i prestigi de la Ciència i de la Pàtria. 



He dit. 



